Пенчо Славейков
Колиба

chitanka.info

Колибката на горския стражар,

изправена на върха на баира,

като око отворено да бди,

към нази тя се отдалеко взира.

Наоколо й цяло е море

мълчание от тъмнолики бори —

едничка само, с своите стени

белосани, тя за живот говори.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.